
 ᑐᓴᒐᒃᓴᖅ ᓇᐃᓈᖅᓯᒪᔪᖅ ᐅᔭᕋᒃᓴᖅᓯᐅᕈᑎᓂᒃ ᐱᔾᔪᑎᓕᒃ ᐱᓕᕆᐊᒃᓴᓂᒃ
Triex Minerals Corporation

P.O. Box 11584

1410 – 650 West Georgia Street

Vancouver, BC, V6B 4N8

ᐅᑯᐊ Triex Minerals Corporation-ᑯᑦ ᓴᕿᐸᓪᓕᐊᒻᒪᑕ ᑲᒻᐸᓂᐅᒍᑎᒥᒍᑦ ᕿᓂᖅᑏᑦ ᓯᓚᕐᔪᐊᓗᒃᑖᒥ ᐱᐅᔪᒃᓴᔭᓪᓚᕆᐊᓗᖕᓂᒃ ᓄᖑᔪᐃᑦᑐᖅᑕᓕᖕᓂᒃ. ᓇᖕᒥᓂᖃᕈᑏᑦ ᐱᓯᒪᔭᐅᒻᒪᑕ ᐃᒪᐃᓪᓗᐊᖅᑐᑎᒍᑦ 50:50 ᑲᑐᔾᔭᐅᓪᓗᑎᒃ ᐱᓕᕆᖃᑎᒌᑦᑐᓄᑦ, ᐅᑯᐊ Triex Minerals ᑯᐊᐳᕇᓴᒃᑯᑦ ᐊᐅᓚᑦᓯᔩᑦ ᐱᓕᕆᔾᔪᑎᓂᒃ ᐅᑯᓄᖓᖓᔪᓂᒃ ᐅᓂᒃᑳᖅᑐᑦ ᓇᐃᓈᖅᓯᒪᔪᓂᒃ.
ᐅᕙᓂ Mountain Lake-ᒥ ᓇᓗᓇᐃᖅᑕᐅᓯᒪᔪᖅ ᖃᐅᔨᒪᔭᖅ
ᐅᕙᓂ Mountain Lake-ᒥ ᓇᓗᓇᐃᖅᓯᒪᔭᑦ ᖃᐅᔨᒪᔭᖅ ᐃᑲᓃᑦᑐᖅ ᓄᓇᖓᓂ ᕿᑎᕐᒥᐅᑦ ᓄᓇᕗᑦᒥ. ᕿᓂᖅᑎᓄᑦ ᐱᓕᕆᔾᔪᑏᑦ ᐊᑑᑕᐅᔪᒫᕐᓂᐊᖅᑐᑦ ᒪᕐᕉᓕᖓᑎᓪᓗᒋᑦ ᐱᓕᕆᕖᑦ ᐱᕙᓪᓕᐊᔭᐅᒍᑎᖏᑦᑎᒍᑦ ᐊᑑᑕᐅᓂᐊᖅᑐᑦ, ᓯᕗᓪᓕᕐᒥ ᐊᐅᓚᑦᓯᒍᑕᐅᓂᐊᖅᑐᖅ ᒫᓐᓇ ᐊᕐᕌᒍᑦᑎᓐᓂ.
2005-ᒥ ᐱᓕᕆᔾᔪᑕᐅᓂᐊᖅᑐᑦ
ᐅᕙᓂ 2005-ᒥ ᐅᔭᕋᒃᓴᖅᓯᐅᖅᑏᑦ ᐱᒋᐊᓛᕐᒪᑕ ᓯᓚᓕᕆᓗᑎᒃ ᐊᑐᕐᓗᑎᒃ ᓂᐱᖃᓐᓇᕐᓂᒃ ᖃᐅᔨᓴᕈᑎᒥᓐᓂᒃ ᓇᒧᖔᖃᓲᖑᓂᖓᓂᒃ ᑎᒃᑕᐅᕋᖅᑐᑦ. ᖃᐅᔨᒪᓯᓐᓇᖅᑐᒍ ᐊᒃᐸᓯᓈᕋᐃᒍᑎᒃ ᖃᖓᑕᔫᑦ ᐆᒪᔪᑦ ᐸᒡᕕᓴᒃᑕᐅᔪᓐᓇᕐᒪᑕ ᐊᒻᒪᓗ ᑕᒪᒃᑯᐊ ᐅᔾᔨᕆᖃᑦᑕᓛᖅᑕᕗᑦ ᐊᐅᓚᑦᓯᔪᖃᓕᖅᐸᑦ ᖃᐅᔨᓴᖅᑐᓂᒃ. ᐊᑯᓂᐅᔾᔮᖏᑦᑐᑦ ᖃᐅᔨᓴᖅᑐᑦ ᐅᖓᑕᓅᖏᑦᑐᖅ ᐅᓪᓘᒃ ᒪᕐᕉᒃ ᐊᒻᒪᓗ ᕿᓚᒥᕈᓗᒃᑯᑦ ᖃᖓᑕᔫᖅᑎ ᐊᒻᒪᓗ ᐱᓕᕆᔨᕗᑦ ᐊᑑᑎᓛᖅᑐᑦ ᐊᑑᑕᐅᖁᔭᐅᓯᒪᔪᓂᒃ ᒪᓕᒃᑕᐅᔭᕆᐊᓕᖕᓂᒃ ᐱᓕᕆᓕᕈᑎᒃ ᓴᓂᐊᓂ ᐆᒪᔪᖅᑕᓖᑦ.
ᐊᓯᓂ ᓄᓇᓕᒋᔭᐅᓛᖅᑐᑦ ᓴᓇᔭᐅᓛᖅᑐᖅ ᐅᐊᓕᓂᐊᓂ Kirwan Lake, ᒥᒃᓴᐅᓴᒃᑐᒥ ᐅᖓᓯᖕᓂᓕᒃ 100km-ᑲᓛᓃᑕᑦ ᐅᐊᓕᓂᐊᓂ ᖁᓪᓗᖅᑑᑉ.  ᓄᓇᓕᒋᔭᐅᓛᖅᑐᖅ ᐊᓯᓂ ᐃᓄᖃᕈᓐᓇᕐᓗᓂ 22-ᓂ ᑭᓯᒥᓕ ᐃᓄᖃᓛᖅᑐᖅ 18-ᓂᒃ.  ᐊᓯᓂ ᓄᓇᒋᔭᖅ ᕿᓚᒥᒃᑯᑦ ᐱᑕᖃᓛᖅᑐᖅ ᐊᐅᔭᖅᓯᐅᑎᓂᒃ ᑐᐱᕐᓂᒃ ᕿᔪᖕᓂᒃ ᐊᕙᓗᓕᖕᓂᒃ, ᓇᓂᖃᓪᓗᑎᒡᓗ ᕿᔪᖕᓂᒃ. 

ᐃᓚᖏᑦ ᐱᓕᕆᐊᖑᓂᐊᖅᑐᑦ ᕿᓂᖅᑐᓄᑦ ᐸᕐᓇᓯᒪᔭᑦ ᐱᒋᐊᕐᓂᐊᖅᑐᑦ ᔪᓚᐃ 1, 2005-ᒥ. ᐱᓕᕆᐊᑦ ᒪᑯᓂᖓ ᐱᑕᖃᓐᓂᐊᖅᑐᑦ ᓄᓇᓕᕆᔪᑦ ᐊᒻᒪᓗ ᖃᐅᔨᓴᖅᑏᑦ ᐅᔭᖃᓂᒃ. ᐆᒃᑐᕋᕋᒃᓴᓂᒃ ᓄᐊᑦᓯᓛᖅᑐᑦ.
ᐅᕙᓂ 2006-ᒥ ᐱᓕᕆᐊᖑᓛᖅᑐᑦ
ᐅᕙᓂ 2006-ᒥ ᐅᔭᕋᒃᓴᖅᓯᐅᖅᑏᑦ ᐱᓕᕆᐊᖃᓛᖅᑐᑦ ᐃᑰᑕᖅᑐᑦ ᐊᑐᕐᓗᑎᒃ ᓯᑎᓛᖅᓯᐅᑎᓂᒃ. ᓂᕆᐅᒃᑐᒍᑦ ᒪᕐᕉᓐᓂᒃ ᐊᑐᓛᖅᑐᑦ ᐃᑰᑕᕈᑏᖕᓂᒃ, ᐃᑰᑕᕐᓗᑎᒃ ᒥᒃᓴᐅᓴᒃᑐᒥᒃ 10,000m-ᓂᒃ ᑕᑭᓂᖓ. ᐃᑰᑕᖅᑐᓄᑦ ᐱᔾᔪᑎᖃᓪᓗᑎᒃ ᑕᐃᑲᓃᑦᑐᑦ ᐃᓚᒋᓕᑎᑐᐃᓐᓇᕆᐊᓖᑦ ᓄᓇᓕᒋᔭᒥ ᐊᓯᓂ ᐃᑲᓂ Kirwan Lake-ᒥ ᒥᒃᓴᐅᓴᒃᑐᑦ 30-ᓂᒃ ᑎᑭᓪᓗᒍ 35-ᓄᑦ ᐃᑰᑕᖅᕕᐅᒐᔪᓲᑦ ᐊᑑᑎᓕᕋᐃᒐᒥᒃ (ᒪᐃᒥ ᑎᑭᓪᓗᒍ ᓯᑕᕝᕙᒧᑦ).
ᐅᕙᓂ Dismal Lake-ᒥ ᐱᔪᓐᓇᕈᑎᒃᓴᑦ
ᐅᕙᓂ Dismal Lake-ᒥ ᐱᔪᓐᓇᕈᑎᒃᓴᑦ ᕿᑎᕐᒥᐅᑦ ᓄᓇᖓᓅᖓᔪᖅ ᓄᓇᕗᑦᒥ ᑭᓯᒥᓕ ᑭᒡᓕᖓᓅᖓᔪᖅ ᓄᓇᕗᑦᒧᑦ ᓄᓇᑦᓯᐊᕐᒧᓪᓗ. ᕿᓂᖅᑏᑦ ᐱᓕᕆᒃᑲᓐᓂᓛᖅᑐᑦ ᐊᑑᑎᓗᑎᒃ ᒪᕐᕈᐊᑎᕐᓗᑎᒃ ᖃᖓᐅᓕᖅᐸᑦ.
ᐅᕙᓂ 2005-ᒥ ᐱᓕᕆᔾᔪᑎᑦ
ᓯᑕᒪᓂᒃ ᖃᐅᔨᓴᓛᖅᑐᑦ ᖃᖓᑕᔫᒃᑯᑦ ᖃᐅᔨᓴᓕᕈᑎᒃ ᓯᓚᑐᐃᓐᓇᖓᓂᒃ. ᓄᓇᓚᑖᒥ ᐅᔭᕋᓱᒡᔪᖕᓂᒃ ᐅᔭᕿᕆᓗᑎᒃ ᐊᒻᒪᓗ ᖃᐅᔨᓴᕐᓗᑎᒃ ᓯᓚᑐᐃᓐᓇᕐᒨᖃᓲᓂᒃ ᖃᐅᔨᓴᓕᕈᑎᒃ.
ᐅᕙᓂ 2006-ᒥ ᐱᓕᕆᔾᔪᑎᑦ
ᑭᖑᕐᖓᒍᑦ ᐊᑑᑕᐅᓚᐅᖅᑎᓪᓗᒋᑦ 2005-ᒥ ᐅᔭᕋᓐᓂᐊᕈᑎᒥᓃᑦ ᐊᑑᑎᓂᖃᓛᕐᒪᑕ ᓱᖁᐃᔭᐃᒍᑕᐅᓗᑎᒃ ᓇᑭᑦ ᐱᔭᒥᓃᑦ ᐅᔾᔨᖅᑐᕈᑕᐅᑦᓯᐊᓛᕐᒪᑕ ᑭᖑᕐᖓᒍᑦ. ᖃᐅᔨᒪᓯᓐᓇᕈᑎᒋᓛᕋᑦᑎᒍᓗ ᐊᑑᑕᐅᓕᖅᐸᑕ ᒥᑭᓈᖅᓯᒪᔪᓂᒃ ᐃᑰᑕᕐᓗᑎᒃ ᐱᓕᕆᐊᖃᓛᕐᒪᑕ 2006-ᒥ ᓇᓗᓇᐃᖅᑕᐅᓯᒪᕙᒌᖅᑐᑦ ᐱᓕᕆᐊᖑᓕᖅᐸᑕ.
ᐅᑯᐊ Triex Minerals Corporation-ᑯᑦ ᐅᔭᕋᒃᓴᓕᕆᔨᖏᑦ ᐱᓕᕆᐊᖃᓐᓂᐊᕐᓂᕋᖅᓯᒪᖕᒪᑕ ᐅᑭᐅᖅᑕᖅᑐᒥ ᐊᒻᒪᓗ ᐊᐅᓚᑦᓯᓛᖅᓱᑎᒃ ᐱᓕᕆᐊᒥᓐᓂᒃ ᐃᒃᐱᒍᓱᑦᓯᐊᕐᓗᑎᒃ ᐊᑑᑕᐅᑦᓯᐊᕆᐊᓕᖕᓂᒃ ᐱᖁᔭᖅᑎᒍᑦ, ᒪᓕᒃᑕᐅᖁᔭᐅᓯᒪᔪᓂᒃ ᐅᖃᐅᓯᓕᐅᖅᓯᒪᔪᑎᒍᑦ, ᐃᓕᖁᓯᕐᓅᖓᔪᓂᒡᓗ ᐃᓅᓯᕆᔭᓄᑦ, ᐃᑦᑕᕐᓂᑕᖅᑕᓕᖕᓂᓪᓗ ᐊᒻᒪᓗ ᐆᒪᔪᓂᒃ ᐊᒻᒪᓗ ᐆᒪᔪᑦ ᓂᕿᖃᕝᕕᖏᓐᓂᒃ. ᐱᓕᕆᖃᑎᒋᓛᕆᐊᒥᒃ ᓂᕆᐅᖕᓂᖃᑦᑐᒍᑦ ᓄᓇᓖᑦ ᐊᒻᒪᓗ ᐱᖁᔭᓕᕆᔾᔪᑎᓅᖓᔪᓂᒃ ᐱᒃᑯᔾᔨᔩᑦ ᑕᒪᒃᑯᐊ ᐊᑑᑕᐅᑦᓯᐊᓛᕐᒪᑕ ᓈᒻᒪᓈᖅᑐᑎᒍᑦ ᐅᔭᕋᒃᓴᖅᓯᐅᕈᑏᑦ ᑲᓇᑕᐅᑉ ᐅᑭᐅᖅᑕᖅᑐᖓᓂ ᒪᑭᒪᔾᔪᑎᒃᓴᓅᖓᔪᑦ ᑮᓇᐅᔾᔭᒃᓴᐅᑎᒃᓴᑦ ᓄᖑᔪᐃᑦᑐᓂᒃ ᐱᑕᓖᑦ.

